Я спакойна да таго стаўлюся, што Украіна хоча паспрабаваць еўрасаюзаўскага хлеба. Калі ласка. Але, паспрабаваўшы гэтага хлеба, вы павінны мець на ўвазе, што за наступствы вам давяxadдзецца несці адказнасць. Я намякаю на тое, ці зможаце вы канкурыраваць у Еўрапейскім саюзе? Еўрасаюз вам адкрыў зону свабоднага гандлю, і што вы прадалі ў ЕС? Усё не так проста. Мы таксама паспрабавалі сваёй перапрацоўкай сельгаспрадукцыі, якая на парадак вышэйшая, чым у іншых краінах СНД, выйсці на еўрапейскі рынак. І нашы некаторыя прадпрыемствы выйшлі. Але я ведаю, чаго нам гэта каштавала і колькі гадоў заняло. Толькі па адным з напрамкаў. І ўсё астатняе, што мы з Украінай вырабляем, у Еўрапейскім саюзе ёсць. І туды няпроста будзе прарвацца не толькі ў выніку канкурэнцыі, але і ў выніку тарыфных, нетарыфных мер абароны еўрапейскага рынку. І мы спакойна на гэта глядзім. Я ведаю, што ўжо і Расія супакоілася ў гэтым плане, убачыўшы, наколькі вы з Еўрапейскім саюзам прасунуліся ў зоне свабоднага гандлю.